
Nr.19552/15.11.2024
RAPORT DE SPECIALITATE
la proiectul de hotărâre privind pregătirea, promovarea și participarea în cadrul Programului Regional Sud-Muntenia 2021-2027 cu proiectul “Desființare construcții C1, C2, C3, Construire și dotare clădire pentru învățământul antepreșcolar și preșcolar în orașul Boldești-Scăeni, județul Prahova”
Analizând Proiectul de hotărâre privind pregătirea, promovarea și participarea în cadrul Programului Regional Sud-Muntenia 2021-2027 cu proiectul “Desființare construcții C1, C2, C3, Construire și dotare clădire pentru învățământul antepreșcolar și preșcolar în orașul Boldești-Scăeni, județul Prahova” am constatat următoarele:
În vederea accesării de fonduri europene nerambursabile pentru realizarea obiectivului de investiţie “Desființare construcții C1, C2, C3, Construire și dotare clădire pentru învățământul antepreșcolar și preșcolar în orașul Boldești-Scăeni, județul Prahova” este necesară pregătirea documentației în vederea depunerii unei cereri de finanțare în cadrul Programului Regional Sud-Muntenia 2021-2027, Prioritatea de investiție 5 - O regiune educată, Obiectiv specific 4.2 - Îmbunătățirea accesului la servicii și favorabile incluziunii și de calitate în educație, formare și învățare pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online (FEDR), 
 Operațiunea A - Sprijin acordat învățământului antepreșcolar și preșcolar pentru îmbunătățirea accesului egal la servicii de calitate și incluzive în educație, inclusiv prin promovarea rezilienței pentru educația și formarea la distanță și online, apelul de proiecte nr PRSM/318/PRSM_P5/OP4/RSO4.2/PRSM_A1.

Depunerea cererii de finanțare se va realiza doar prin sistemul informatic MySMIS2021/ SMIS2021+. 

În conformitate cu prevederile Ghidului Solicitantului aferent Programului Regional Sud-Muntenia 2021-2027, Prioritatea de investiție 5 - O regiune educată, sunt necesare o serie de documente obligatorii solicitate pentru a fi evaluate în etapa de evaluare tehnică și financiară. Menționăm câteva documente necesare în vederea depunerii cererii de finanțare:

Documentația tehnico-economică (faza PT), întocmită conform legislației în vigoare, asumată de proiectant, se transmite în format electronic, pdf, sub semnatură electronică extinsă a reprezentantului legal al solicitantului sau a persoanei împuternicite a acestuia pentru asumarea conformității cu originalul a acesteia.

Autorizația de construire emisă în scopul execuției lucrărilor proiectului, în termen de valabilitate.

Ultimul document privind modificări asupra ocupantului/ instituției de învățământ antepreșcolar și preșcolar (stabilire denumire, modificare adresa, etc.).

Astfel, Primăria orașului Boldești-Scăeni își propune desființarea construcțiilor C1, C2, C3 și construirea și dotarea unei clădiri pentru învățământul antepreșcolar și preșcolar, imobilul propus, fiind situat la adresa Oraș Boldești-Scăeni, Calea Unirii nr. 58 – fosta Școală Gimnazială nr.1.

Obiectivul care va fi realizat în cadrul Programului Regional Sud-Muntenia 2021-2027 în orașul Boldești-Scăeni, Calea Unirii nr.58 se va aronda la unitatea de învățământ Școala gimnazială „Mihai Viteazul”, orașul Boldești-Scăeni, str. Podgoriei, nr.12, județ Prahova
Termenul limită pentru depunerea cererii de finanțare este 27.12.2024, ora 12.00.
Faţă de cele menţionate mai sus, consider că adoptarea unei Hotărâri a Consiliului Local privind pregătirea, promovarea și participarea în cadrul Programului Regional Sud-Muntenia 2021-2027 cu proiectul “Desființare construcții C1, C2, C3, Construire și dotare clădire pentru învățământul antepreșcolar și preșcolar în orașul Boldești-Scăeni, județul Prahova”, este necesară şi oportună.
Șef Serviciu,
CONSTANTINESCU Silvia 

